תומאס טוכל

תומאס טוּכֵל (בגרמנית: Thomas Tuchel; נולד ב-29 באוגוסט 1973) הוא כדורגלן עבר גרמני ששיחק בעמדת הבלם ומאמן כדורגל בהווה. 

==קריירה כשחקן==
טוכל נולד בקרומבאך שבגרמניה. הוא שיחק בקבוצת הנוער של מועדון העיר קרומבאך, ולאחר מכן עבר לקבוצת הנוער של אאוגסבורג שבבוואריה, המדינה בה גדל. ב-1992 עבר לשחק בקבוצת הבוגרים של שטוטגרטר קיקרס ששיחקה באותה עת בליגה השנייה, ושיחק כשמונה משחקים בלבד בעונתו הראשונה. בעונה שלאחר מכן לא שיחק כלל.

לאחר מכן הצטרף לקבוצה של העיר אולם מהליגה השלישית ושיחק שם ארבע עונות עד שנפצע בברך ופרש.

==קריירה כמאמן==
טוכל התחיל את קריירת האימון שלו בגיל 26 כמאמן שטוטגרט עד גיל 19, ולאחר חמש שנות אימון עבר לקבוצת הנעורים שלו, בתור מאמן אאוגסבורג ב' וכמנהל מקצועי של קבוצות הנוער של המועדון הבאוורי למשך שלוש שנים.

=== מיינץ ===
ב-3 באוגוסט 2009 חתם במיינץ 05 ושימש מאמן קבוצת הנוער. עם הקבוצה זכה טוכל באליפות, והחליף את המאמן יורן אנדרסן שפוטר רק שנה לאחר עזיבתו של יורגן קלופ בקבוצת הבוגרים. בתחילת עונת 2010/11 הוביל טוכל את מיינץ לשבעה ניצחונות רצופים בשבעת המחזורים הראשונים של העונה, רצף שכלל ניצחון חוץ על באיירן מינכן. בסיום אותה עונה סיימה מיינץ במקום החמישי, שהובילה אותה לאירופה. בעונת 2013/14 הוביל את הקבוצה למקום השביעי אחרי שהקבוצה לא הייתה רחוקה מהמקום שמוביל לליגת האלופות. למרות ההצלחה ביקש טוכל להשתחרר מחוזהו במיינץ באופן מיידי ועזב את הקבוצה ב-11 במאי 2014, אף על פי שמיינץ סירבה לשחרר אותו מחוזהו. מאזנו במיינץ 72 ניצחונות, 46 תוצאות תיקו ו-64 הפסדים.

=== בורוסיה דורטמונד ===
ב-19 באפריל 2015, במהלך שנת השבתון של טוכל, הודיעה בורוסיה דורטמונד על החתמתו כמאמן הקבוצה בעונת 2015/16 לאחר הודעת יורגן קלופ שהודיע שיעזוב את הקבוצה בסוף העונה לאחר שבע שנים. ב-27 במאי 2017 זכה טוכל עם בורוסיה דורטמונד בגביע הגרמני לאחר ניצחון על איינטרכט פרנקפורט. לאחר שלושה ימים פוטר טוכל מתפקידו כמאמן דורטמונד, ובמקומו מונה פיטר בוס.

=== פריז סן ז'רמן ===
ב-14 במאי 2018 טוכל מונה למאמן פריז סן-ז'רמן מהליגה הצרפתית. עם פריז סן ז'רמן הגיע טוכל לגמר ליגת האלופות בעונת 2019/20 בו הפסידה הקבוצה לבאיירן מינכן. בנוסף תחת אימונו זכתה הקבוצה ב-2 אליפויות מקומיות רצופות ב-2018/19 וב-2019/20, ב-2 סופרקאפ צרפתים רצופים ובעונת 2019/20 זכתה גם בגביע הצרפתי וגם בגביע הליגה הצרפתית.

ב-24 בדצמבר 2020 פוטר מאימון פריז לאחר פתיחת עונה חלשה יחסית וחילוקי דעות עם המנהל הספורטיבי של הקבוצה, לאונרדו. טוכל עזב את פריז סן ז'רמן עם שיא של 95 ניצחונות, 13 תוצאות תיקו ו-19 הפסדים ב-127 משחקים, עם אחוזי הניצחון הטובים ביותר בהיסטוריה של הליג 1 (75.6%) והממוצע הגבוה ביותר של נקודות למשחק (2.37, בדומה לקודמו בתפקיד, אונאי אמרי).

=== צ'לסי ===
ב-26 בינואר 2021 מונה למאמנה של צ'לסי מהפרמייר ליג לאחר פיטורי פרנק למפארד.<ref></ref> כבר למחרת עמד על הקווים בתיקו 0-0 של צ'לסי מול וולברהמפטון וונדררס.

ב-29 במאי 2021 זכה לראשונה בליגת האלופות לאחר ניצחון צ'לסי במשחק הגמר 0–1 על מנצ'סטר סיטי. טוכל הוא המאמן הראשון שמעפיל שנתיים ברציפות לגמר ליגת האלופות עם שני מועדונים שונים.<ref></ref> לאחר הזכייה הוארך חוזהו של טוכל במועדון עד 2024.<ref></ref> ב-11 באוגוסט 2021 הוסיף וזכה עם צ'לסי גם בסופר קאפ האירופי לאחר ניצחון על ויאריאל בדו-קרב פנדלים.

לאחר פתיחת עונה לא טובה בפרמייר ליג, והפסד 0–1 לדינמו זאגרב במחזור הפתיחה של ליגת האלופות, פוטר טוכל מתפקידו ב-7 בספטמבר 2022.

=== באיירן מינכן ===
לאחר שיוליאן נגלסמן פוטר מבאיירן מינכן ב-23 במרץ 2023, מונה טוכל במקומו לתפקיד מאמן הקבוצה וזכה עמה באליפות בתום העונה. בעונת 2023/2024 הפסיד את תואר האליפות לבאייר לברקוזן וסיים את תפקידו בתום העונה.

== חיים אישיים ==
טוכל נישא לסיסי בשנת 2009. לזוג שתי בנות.<ref name=":0"></ref> הוא דובר אנגלית, צרפתית, גרמנית ואיטלקית.

כילד, טוכל היה אוהד של טוטנהאם הוטספר ושל בורוסיה מנשנגלדבאך.<ref></ref> הוא למד בגימנסיה סימפרט-קרמר וגיבש אסטרטגיות טקטיות בשיעור כדורעף. הוא סיים את לימודיו במנהל עסקים באוניברסיטה השיתופית של מדינת באדן-וירטמברג בשטוטגרט, ועבד כברמן ברדיו בשטוטגרט בעודו סטודנט.

הוא מנהל אורח חיים צמחוני.<ref name=":0" /> הוא מספר על עצמו כקורא נלהב של מותחני פשע, רומנים, אדריכלות ועיצוב, וחובב מושבע של טניס, ומוזיקת רוק והיפ הופ.<ref></ref>

== סטטיסטיקות אימון ==
נכון ל-7 בספטמבר 2022
{| class="wikitable" style="text-align: center"
|+מאזנים כמאמן לפי קבוצות ותקופה
! rowspan="2" |קבוצה
! rowspan="2" |מאז
! rowspan="2" |עד
! colspan="5" |מאזן
|-
!
!
!
!
!
|-
| align="right" |אאוגסבורג ב'
| align="right" |1 ביולי 2007
| align="right" |30 ביוני 2008
|34
|20
|8
|6
|58.82
|-
| align="right" |מיינץ 05
| align="right" |3 באוגוסט 2009
| align="right" |11 במאי 2014
|184
|72
|46
|66
|39.13
|-
| align="right" |בורוסיה דורטמונד
| align="right" |29 ביוני 2015
| align="right" |30 במאי 2017
|107
|67
|23
|17
|62.62
|-
|align="right" |פריז סן ז'רמן
|align="right" |14 במאי 2018
|align="right"| 24 בדצמבר 2020
|127
|95
|13
|19
|74.80
|-
|align="right" |צ'לסי
|align="right"| 26 בינואר 2021
|7 בספטמבר 2022
|100
|60
|24
|16
|60.00
|-
|באיירן מינכן
|25 במרץ 2023
|30
ביוני
2024
|
|
|
|
|
|-
! colspan="3" |סך הכל
!552
!314
!114
!124
!56.90
|}

== תארים ==
קבוצתיים

בורוסיה דורטמונד
* הגביע הגרמני: 2016/2017

פריז סן ז'רמן
* אליפות צרפת: 2018/2019, 2019/2020
* הגביע הצרפתי: 2019/2020
* גביע הליגה הצרפתית: 2019/2020
* הסופר קאפ הצרפתי: 2018, 2019

צ'לסי
* ליגת האלופות: 2020/2021
* הסופר קאפ האירופי: 2021
* גביע העולם למועדונים: 2021
באיירן מיכנן

* אליפות גרמניה: 2022/2023

אישיים
* מאמן העונה בבונדסליגה: 2015/2016
* מאמן החודש בפרמייר ליג: מרץ 2021
* מאמן השנה בגרמניה: 2021

==קישורים חיצוניים==

* 

==הערות שוליים==

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני מיינץ 05
קטגוריה:כדורגלני שטוטגרטר קיקרס
קטגוריה:כדורגלני אולם 1846
קטגוריה:מאמני כדורגל גרמנים
קטגוריה:מאמני מיינץ 05
קטגוריה:מאמני בורוסיה דורטמונד
קטגוריה:מאמני פריז סן-ז'רמן
קטגוריה:מאמני צ'לסי
קטגוריה:מאמני באיירן מינכן
קטגוריה:גרמנים שנולדו ב-1973